
„AIDo“ PRIEDAS EEE 


ALELIUJA! 


Iškilmingai varpai suaidėjo, 
Skrenda garsas per žemę nakčia: 
Kėlės Kristus —žmogaus Atpirkėjas, 
Aleliuja! —Velykos jau čia! 


Žibutėlėm melsvom apkaišyta 
Džiaugias žemė be galo visa: 
Šitą gražų pavasario rytą 

Kėlės Kristus— pasaulio Šviesa. 


Sveikas, Kristau, žmonijos Karaliau! 
Aleliuja! —-Tau giedam visi, 

Tau aukojame protą ir valią, 

Sau buveinę širdyj mūs rasi. 
Aleliuja|—varpai suaidėjo, 

Skverbias džiaugsmas širdin paslapčia. 
Džiaukis, žeme, — Velykos atėjo! 
Aleliuja! — Velykos jau čia! 


Jonas Mackevičius. 

VELYKU RYTĄ 


Anksti, vos saulei tik nušvitus, 
Didžiosios šventės šventą rytą, 
Trys moterys su kvepalais 
Prie grabo ėjo patyliais. 
Patept norėjo Atpirkėją, 
Kuris už mūs kal'es kentėjo 
lr mirė žmogžudžio mirtim, 
Kad mes nebūtum pasmerkti. 
Tačiau... kur buvo paguldytas —- 
Beliko drobė suglamžyta, 
Iš ten gi angelas gražus 


"Prabilo tyliai, pamažu: 


— Kam ieškot gyvo tarp lavonų? 

Mirtis nustojo savo monų. 

Jis, kėlęs vos pradėjus aušt, 

Nuėjo Motinos priglaust. Albinas Adriulionsi | 

PRIE JĖZUČIO KARSTO 


Paukšteliai pargrižo, 
Žoleles sudygo, 
Taip puiku, taip žalia pasaul) šiame! 
O Tu nuo pat ryto 
Oloj uždarytas | 
Guli vis, Jėzuti, tamsiame karste,. 
Jau žiba žibutė 
Ar šypsos saulutė, 
„Jau kvepia žolelės, žiedai palazdžių! 
O Tu, Nekalčiausias, 
Tarp olų šalčiausių 
Kenti dėl pasauio piktųjų darbų. 
Rytoj jau Velykos — 
Vaikai nuo pat ryto 


Jau margina, dažo linksmai margučius. 


O Tu vienų vienas 
Per naktį ir dieną 
Tamsybėj apleistas liūdi už visus. 
Štai eina Vytutė, 
'Onelė, Danutė. 
„Jos neša rūtelių žalius vainikus, 
Jonelis margučių, - 
Aldelė žibučių!.. 


Tad kelk, neliūdėki, Jėzuti S naei 
Dagilis. 

Velykų legenda 


Tai buvo seniai. Artinosi Vely- 
kos, laikas, kuomet Krištus turėjo 
būti nukryžiuotas. Buvo šiltas pa- 
vasaris, žibutės žydėjo, šilai ir 
miškai linksmai pumpurėlius sklei- 
dė, savo šakas į saulutę betiesda- 
mi. Šimtamečiai senoliai ąžuolai 
su jaunaisiais medeliais kalbėjo, 
o aukštas, laibas lazdos medis atsi- 
dėjęs tų kalbų klausės. | 

— Kristus, Dievas ir Zmogus, 
bus prie kryžiaus prikaltas, o tą 
kryžių žmonės padarys iš medžio, 
o tą medį iš mūsų išrinks, — kal- 
bėjo šimtašakis, storažievis ąžuolas. 

— Negalimas daiktas: Kristus 
yra geriausias ir teisingiausias. Už 
ką jam tokia bausmė? — priešta- 
ravo svyruodama aukštaliemenė 
pušis. — Juk taurioji, grakščioji 
palmė savo vaisiais Jį penėjo, 
kai jis Egiptan keliavo, savo švel- 
niuosius lapelius ir lanksčiąsias 
šakeles po kojų Jam klojo, kuo- 
met Jis Jeruzalio miestan keliavo. 

O paskiau užaugęs, žmones tai- 
kos ir meilės inokino, o Jo švel- 
nus balsas kanklėmis skambėjo, 
kiekvieno širdį guodė, ramino, 
dargi girių medžiai, Jo balsą gir- 
dėdami, nedrįso lapais nė žiedais 
sušlamėti. 


Mūs Vytutė darbininkė 

Dirba išsijuosus: 

Trina, mala, verda, kepa, 
"Sau Velykas ruošia. 

Jos stalelis, nors mažutis, 
“ Staltiese aptiestas, 

O ant stalo daug margučių, 

Dešros, sūris, sviestas, 


Vytės Velykos 


— Mokino visus mylėti, — pri- 
dūrė skarotoji liepa, — visiems 
padėti, nieko neskriausti, dargi 
menkiausio žvėrelio ar augelėlio. 

— Taip, — tarė atsidusęs ge- 
raširdis ąžuolas, — nesuprantu, kas 
per kaltė to Žmogaus. 

Tuo tarpu atėjo miškan žmo- 
nės pikti, žiaurūs, aštriais kirviais 
nešini prisiartino prie senojo 
ąžuolo. 

— Nedrįskit manęs kirsti, nes 
visus jūsų kirvius prišipinsiu, o jei- 
gu ir pavyktų jums mane nukirsti, 
tai griūdamas jus visus, kaip kir- 
mėles, prislėgsiu. 

— Nellskite prie manęs, nes 
savo svyrūnėmis šakomis jus 
visus apsupsiu ir nusmaugsiu, — 
grąsino baltažievis beržas. 

— Aš jus savo spygliais suba- 
dysiu, — piktai šlamėjo aukštoji 
pušis. 

Tik lazdos medis, kuris tuomet 
su pušimis savo aukštumu lygus 
buvo, lengvamaniškai norėjo pasi- 
duoti, bet liko labai nubaustas; iš 
aukšto ir išdidaus medžio liko že- 
mu krūmu su smulkiomis atžalo- 
mis, o su dideliais lapais. 
Atsiuntė Kietis. | 


Vidu:yj gi avinėlis 

Kviečiuose sau ganos, 

O prie kumpio pastatyta 
Bonka vyno seno. 

Vis kilnoja, tvarko, stato 
Pamažu, iš lėto 

Kumpius, sūrius, krakmalinius, 


Kad nesubyrėtų. 


Dar gražiai Velykų stalą 


Vytė išdabino, 


Pasikvietus daug svetėlių, 


Puikiai pavaišino. 


Kietis: 

Kiškelio dovana 


Velykos —tai linksmumo, pava- 
sario šventė. Jos jau čia, pas mus! 
Draugužiai, jūs džiaugiates gražiai 
dažytais margučiais, renkatės bū- 
riais, lyginant katro daugiau, katro 
gražesni. Jums linksma, smagu, 
nes jūs sveiki, tėvelių aprūpinti. 
O kiek pasaulyje, taip pat ir jūsų 
tarpe, vargingų, nelaimingų vaiku- 
čių: neregių, kurčių, luošų, ar šiaip 
su įvairiais kūno trūkumais. Ar jūs 
visad širdingai priimat juos savo 
būrin, ar nepravardžiuojat jų? Kiek 
džiaugsmo suteiktumėte meiliu Žo- 
deliu, bendrai žaisdami! Per Vely- 
kas pasistenkit būti geresnių šir- 
delių jiems, tenejaučia savo ne- 
laimės... 

Pakrypusioj, mažais langais luš- 
nelėj nedaug vietos. Kampe stovi 
baltai nuplautas stalas, du suolai 
pasieniais, į pečių įrėmusi kojas 
lova ir keletas mažmožių, reika- 
lingų kasdieniam gyvenimui. Nors 
varginga, bet švaru. Šioj pirkioj 
gyvena luoša Marytė ir jos motina. 

Motina švelniu, migdančiu bal- 
su pasakoja: 

— Rytoj bus Velykos. Šią naktį 
kiškučiai važinės po sodžių prikro- 
vę pilnus vežimėlius kiaušinių. O 
tų kiaušinių gražumėlis: ir žali, ir 
raudoni, ir margi, ir visoki visoki! 
Jie iš anksto sužinojo, kuriuos na- 
meliuos kiek gerų vaikučių gyve- 
na. Kai sodžiuje visi suminga, kiš- 


kis privažiuoja prie namelių. Tyliai 


praveria pirkios duris ir įeina vi- 
dun, padeda ant stalo krepšelį gra- 
žių kiaušinių ir vėl tylutėliai išeina. 
Kiek džiaugsmo būna vaikams ryte 
nubudus! 

— Mamyte, o ar neužsklendei 
durų, gal ir pas mus atvažiuos kiš- 
kutis ir atveš kiaušinėlių? — susi- 
Tūpinusi klausia Marytė, 

— Ne, vaikeli, šiandien palikau 
Nneužsklęstas. Manau, kad ir tau 


atveš, nes tu gera buvai, „manęs 
visad klausiai. Na, o dabar mikim. 

Motina, sukalbėjus poterius, už- 
migo, bet Marytė negali pamiršti 
pasakojimo. Ji vis galvoja, ar jos 
kiškutis nepamirš, ar ras pirkelę, 
ar žino, kad ji čia gyvena? Nuo 
didžio rūpesčio, net miegelis pa- 
bėgo. Staiga iš tolo nugirsta lyg 
ratus keliu riedant. Gal jau kiške- 
lis atvažiuoja! — pamąstė nudžiu- 
gus Marytė. Bet vežimas prava- 
žiuoja nesustojęs nė prie vienos 
pirkios, nors pas Baltrus trys vai- 
kučiai, pas Petrus vienas. Tur būt, 
ne kiškelis važiavo! Gal ir vėl va- 
žiuos? O lauke tylu, nė šuva ne- 
suloja. 

Tiesa, motulė sakė: „važiuoja 
tik tada, kai sodžiuje visi užmiega“, 
o aš juk dar nemiegu, todėl! kiš- 
kelis nenori atvažiuoti... Daugiau ne- 
siklausysiu, kuo greičiausiai steng- 
siuos užmigti. 

Ryte anksti nubudus pirmiausia 
žvilgteri į stalą — pilna lekštė įvai- 
riaspalvių kiaušinių! 

— Kiškutis ir man atvežė! — 
sušunka nudžiugusi Marytė. 

Greitai sėdosi ir pasiėmusi laz- 
delę nuskuba prie stalo. Kiekvieną 
ima rankutėsna, apžiūri iš visų 
pusių ir deda atgal. 

— Kiek daug! Vienas, du, šeši, 
keturi...— bet nebemoka gerai su- 
skaityti. 

— Dešimts, vaikeli! --- pasako 
motina. ; j ) 


— Dešimts, dešimts -kħanšinių s= 


atvežė man kiškutis! — piojo ran- 
kutėmis. 

Kaimynė, grįždama iš bažny- 
čios, užnešė pašvęstus valgius: kiau- 
šinį, duonos riekutę, druskos, py- 
rago. Marytė jai pasigiria savais 
kiaušiniais. Toji, paglosčius galvutę, 
pasako: 

— Žinoma, geriems vaikučiams 

kiškeliai visada Velykoms atveža 
dovanų. Ir mūsų Katrytė ras, tur 
būt, pabudus. 
© Pavalgius nerimo Marytė na- 
mie, Jai taip norėjosi sodžiun grei- 
čiau išeiti, sužinoti, kuriems vai- 
kučiams kiškelis atvežė dovanų, ar 
jų taip gražios kaip josios. Tik mo- 
tulė vis ją prilaiko: plaukelius per- 
šukuoja, suknelę suglosto, vis kal- 
bina, klausinėja. Marytei labai gera 
su mamyte, bet pro langą mato 
būrį vaikų, susirinkusių Baltraus kie- 
me. O saulutė taip meiliai šviečia, 
kad ji neiškentusi paprašo: 

— Mamyte, aš jau eisiu pas 
vaikus. Parodysiu savo gražius kiau- 
šinėlius. 

— Gerai, mažyte, tik visų ne- 
imk su savim, dar sumuši, 

— Ne, mamyte, ne! Aš greit 
grįšiu, tik truputį pažaisiu su vai- 
kais. 

Sudėjus visus kiaušinius pri- 
juostėn, pasiremdama lazdele, nu- 
krypuoja prie vaikų. 

Motinos akys visą laiką lydi ją 
pro langą, o mintyse kartoja: „kad 
tik ko pikto vaikai nepasakytų, kad 
nesugadintų  Marytei džiaugsmo 
dienos — Velykų“... 

Marytė įsimaišo vaikų būrin ir, 
praskėtus prijuostėlę, rodo: 

_— Va, kiek gražių kiaušinėlių 
man kiškutis naktį atvežė! O jūs 

ar radote kuris pabudęs ant stalo? 

Vaikai nustebę žiūri tai į ją, 
tai į prijuostę. Mergaitės krato gal- 
vas, kad ne. Bet vyresnysis Balt- 
raus vaikas pradeda šaipytis: 

— Jūs jau ir patikėjote tai šlu- 
bei! Manote, kad kiškis jai atvežė, 
motina pati nudažė ir pasakė, kad 
nuo kiškio. 

Marytei taip graudu girdint tuos 
žodžius... Norėtų ginti motinėlę, 
bet gerklelėj sustoja kamuolys ir 
žodžiai neprasiveržia... Ji nejaučia, 
kad pro nusvyrusį prijuostėlės kam- | 
pą išrieda kiaušinis žemėn, ir su= | 
dūžta. Tas pat berniukas prapliups- 
ta juoku: 

— Žiūrėkite, žiūrėkite! šlubei 
susimušė kiškio atvežtinis! 

į kartą jam pritaria keletas 
berniukų: kiekvienas pasako pik- 
tesnį žodelį. 

Išjuokta, liūdna grįžta namo... 

Kiek skausmo motinai, matant 
nusiminusią dukterį grįžtant. Juk. 
ji norėjo sulaikyti Marytę namie, 
apsaugoti nuo pašaipų. Bet ji su 
tokiu džiaugsmu veržėsi prie vaikų, 
kad nebebuvo galima atsakyti. Be 
to, tikėjosi motina, kad tokioje 
šventėje pamirš vaikai Marytės luo- 
šumą ir drauge gražiai žais. O, kai 
kurie vaikučiai turi blogas širdelės 
silpnesniems, nelaimingesniems!... 

Mes būsim kitoki! „Miglė. 


; Nėra žiemos 


saVėl žiemužė nukeliavo 
Už latų plačių, 

„Vėl pavasario dainelę 
Širdyje jaučiu. 


Vėl saulutė skaisčiai žėri 
Ant kiemelio mūs, 

Vėl tu, jaunas bernužėli, 
Liūdnas, neramus. | 


Vėl krūtinėj tavo kelias. 
Daug naujų vilčių, 


Vėl ilgies laukų, girelės, 
Pievų žydinčių. 


/ 


V. Kuolaitis 

MARGUČIAI 

Pakluonėj sukudakavo višta ir 
mindama gūštos šiaudus papuru- 
siais sparnais išsirito į kluonienas. 
Buvo pusdienis. Saulė skaisčiai 
švietė. Ore jau lekiojo ir ropinėjo 
pusgyvės musės, iš žiemos miego 
pažadintos, ir vištelė karkinėdama 
gaudė jas ir lesė, 

Petrelis išgirdo vištos kudaka- 
vimą ir nušvytravo per kluonieną 
į pakluonę. Artinosi Velykos ir 
jam taip norėjosi turėti bent ke- 
letą margučių. Visi Velykų kiauši- 
niai, kuriuos svogūnų lukštuose ar 
vantų lapuose virdavo, buvo jam 
kažkokie negražūs, ir gana, Jisai 
galvojo turėti kaip tik tokių, ko- 
kius pernai per Velykas matė kaž- 
kokiame laikraščio ar knygos lape. 
Ilgai galvojo, kaip jie padaromi, 
bet pagaliau nusprendė, kad nieko 
nėra sunkaus. Reikia tik turėti 
kiaušinių. 

Lėtai, apsidairinėdamas, selino 
prie gūžtos, kad tik kas nors ne- 


pamatytų jį kiaušinius imant. Pra- 


skleidė šiaudus ir žiūri — gūštoje 
šeši kiaušiniai. 

— Visų neimsiu, — kalba pats 
sau,--gana man bus trijų. 


Ir skubiai paslėpė juos užan- 


tyje. Paskiau ilgai vaikščiojo ap- 


link trobas, ieškodamas saugios 
vietos, kur galėtų kiaušinius pa- 
slėpti. Jam vis atrodė, kad kur tik 
padės, 
pasiims ir jis neturės per Velykas 
tokių margučių, kokiais nori visus 
nustebinti. Pagaliau ėmė ir su- 
brovė kiaušinius į avilį, stovėjusį 
paliai tvarto sieną Apsklaistė juos 


kažkokiom šiukšlėm, avilio kampe. 


buvusiom, ir buvo patenkintas. 

„Dienos vis bėgo greitai, ir Ve-- 


lykos artėjo. Petreliui parūpo nu- 


dažyti margučiai, Ilgai jis nerimo. 


Visi namiškiai troboje ir troboje. 


O kur jis juos gali gražiai nuda-- 


žyti, jei ne troboj. Pagaliau su- 


kas nors iš namiškių ras, 


galvojo. Tylutėliai, niekam nema- | 


tant, prisilukštijo svogūnų Jukštų,.. 


paėmė mažytį puou; keletą deg- 
tukų ir išsinešė viską 'užukluonėn, 
papievin. Ten iš balutės pasisėmė 
vandens, sumerkė lukštus ir pra- 
dėjo juos virti. Virė ilgai. Tada 
tiktai suleido vieną po kito kiau- 
šinius ir vėl virė. Kai jau. atrodė, 


kad kiaušiniai išvirę, nes atkalbėjo 


i 


„rėti tokių margučių, 


"taip tyliai 
mas? 

tris „sveikamarija“ — pūsdamas 
garuojantį puodeli atkėlė nuo ug- 
njes ir nunešė kiek atokiau. Pa- 
statė ant šaltos žemės ir laukė 
kol atauš. Tada išėmė vieną po 
kito kiaušinius ir žiūrinėjo iš visų 
pusių. Buvo visi raudoni kaip krau- 
jas. Tik vienas buvo truputėlį ply- 
šęs. Tą Petrelis tuojau: aplupo ir 


suvalgė, nes kiaušinis suvalgyt 
jam labai retai tekdavo. 
— Tai ir negardus, — pasakė, 


braukdamas rankove per lūpas, — 
kad taip daugiau, tai ir nevalgy- 
čiau. 

Bet vis žiūrinėjo du likusius. 
Ir akys jo nuo jų negalėjo atsi- 
traukti, o seilės smarkiai varvėjo. 
Bet Petrelis pasiryžo Velykom tu- 
kokių nieks 
neturi. Surankiojęs viską, ką buvo 
atsinešęs, parselino namo. Kiauši- 
nių iš užančio neišleisdamas, ieš- 
kojo plono aštraus stiklo. Mėgino 
vieną rastą gabalėlį, mėgino kitą. 
Visi jam rodėsi nėra pakankamai 
aštrūs, kad jais galėtų du kiauši- 
nius apskutelioti. Pagaliau vieną 
surado ir nusprendė: 

— Šitas bus geras. 

Atsisėdo tada Petrelis ant kros- 
nies ir skuteliojo, skuteliojo. Tar- 
pais šmurkšteldavo nosimi, pūster- 
davo lūpomis, bet vis skutė ir 
skutė. Stengėsi, kad tas jo skuti- 
mas būtų tylus ir neskrabsintis. 
Kiaušinį laikė įsukęs kažkokiu aut- 


= galiu. Pamažėle, atsargiai sūkeliojo 
“ir vis darė baltus ruoželius, gilai- 


tes. Sušilęs, suprakaitavęs nekėlė 


"galvos, nesidairė po trobą ir ne- 


čiauškino mł Romis kaip papras- 
tai, ant krosnies sėdėdamas, dary- 


~ davo. 


Motina, nustebinta tokiu Petre- 


tio tylumu, paklausė: 


Petreli, darai, 
ant krosnies sėdėda- 


— Ką tu ten, 

— Nieko, —skubiai atsakė Pet- 
relis. 

— Kaip tai nieko? 

— Nieko,—vėl skubiai atsakė. 

Petreliui pasidarė karšta karšta. 
Jisai įspaudė kiaušinį tarp kelių ir 
sėdėjo visiškai nejudėdamas. Tuo 


tarpu stiklo gabaliukas ėmė ir 
nukrito žemėn, įtariamai sučiuk- 
sėdamas. 


— O ką tu ten mėtai? — vėl 
klausė motina. 

— Cia stiklas kažkoks nukrito. 

— Tuojau man pakelk ir išne- 
šęs išmesk, nes gali dar rankas ar 
kojas susižeisti. 

— Gerai, — atsakė Petrelis. Ir, vie- 
noje rankoje laikydamas baigiamą 
marginti kiaušinį, kita prisilaiky- 
damas už krosnies kampo, nusirito 
žemėn, susieškojo nukritus) stiklą 
ir vėl užlipo ant krosnies. 

Motina, triūsdama apie kažko- 
kius darbus, visiškai pamiršo apie 
nukritusį stiklą. O Petrelis taip bi- 
jojo, kad neateitų ir nepažiūrėtų, 
ar stiklą jis pakėlė ir išnešė, ar 
juo nieko neskutelioja. Kurį laiką 
sėdėjo tylus ir susiskliautęs. Laukė 
kažko netikėto. Bijojo. Bet baimė 
praėjo ir jisai vėl pradėjo skrab- 
sėti, skusti. 

Velykų rytas buvo giedras ir 
šiltas. Zmonės, grįždami iš bažny- 
čios, girdėjo iškilusių vyturių gies- 
mes. Džiaugėsi, kad pavasaris eina 
nebesulaikomai. 

Petrelio bažnyčion nepaėmė. O 
kai namiškiai sugrįžo, jisai sėdėjo 
užustalėj prie lango ir žiūrėjo į 
pradedančius sprogti agrastų krū- 
mus ir galvojo apie savo margu- 
čius. 

Pavalgiusiems tévas išdalijo 
kiaušinius, kurie buvo raudoni kaip 
kraujas. Keletas jų buvo margais 
šonais. Kiti su geltonais taškais. 
Tai tie, kuriuos Petrelis paženk- 

lino vašku, kai juos motina ren- 
gėsi puodan dėti. 

Tada Petrelis išbėgo iš trobos 
ir atsinešė savo margučius. Visi, 
pamatę tokius keistai margintus ir 
dar nematytus, stebėjosi, o Petre- 
lis rimtai, lyg ir pasididžiuodamas, 
pasakė: 

— Reikėjo leisti man, aš visus 
būčiau taip gražiai išmarginęs. 

— O iš kur tu taip išmokai? — 
klausė tėvas. 

— Radau kažkokioj 
nusižiūrėjau ir padariau. 

— Mano Petrelis vis ką nors 
sugalvoja naujo. Tai mano vaikas, 
—gyrė jį motina ir davė dar vieną 
kiaušinį. 

Petrelis stebėjosi, kodėl nie- 
kas nesakė jam, iš kur jis kiauši- 
nius ėmęs, kad negalima be mo- 
tinos žinios kiaušiniai tampyti. Ir 


knygoj, 

jam labai buvo keista, kad motina 


tų trijų kiaušinių nepasigedo. Tada 
jisai nubėgo pakluonėn ir, apžiū- 
rėjęs gūžtą, rado joje dar šešis 
kiaušinius. Susikrovė juos į sterblę 
ir, parnešęs namo, padavė motinai, 
sakydamas: 

— Cia iš pakluonės. 

— (O padėlį ar palikai? 

— Palikau, 

— Tai tu, Petreli, iš pakluonės 
ir sau pasiėmei? 

` Petrelis nuleido galvą, jam pa- 

sidarė labai graudu, kad, nieko ne- 
sakęs motinai, taip padarė. Ir jis 
tyliai pasakė: 

— Taip. 

— Nieko, vaikeli, tik kitą syk 
reikia atsiklausti. 


SNo 


KRISTUI PRISIKĖLUS 


Ar negera, ar nelinksma 

Per dienas šventų Velykų, 

Kai tas liūdesys ir kančios 

Praeities keliuos‘ paliko? 
Visur taip smagu ir giedra, 
Taip maloniai šviečia saulė, 
Zengia Dievas, žengia Kristus 


Per mūs platųjį pasaulį. 
Mes žinokim, mes supraskim, 


— Bet mano margučiai gra- 
žiausi, — pašoko Petrelis ir iš- 
blaškė tą keistą nuotaiką. 

r. 


Kad dėl mūs Jis prisikėlė 
Didžigą naktį, ankstų rytą, 
Sviečiant aukso pažarėlei .. 
Aleliuja! Aleliuja! 
Dieve didis, Dieve geras! 
Į dorybę, į teisybę 
Erškėčiais nuklotas kelias!.. 


V. Kuolaitis 

Kaip mokslo ieškojo 
(Pasaka) 


Kartą toli nuo miesto buvo 
sodžius. "Niekas to sodžiaus 
nelankė, mažai kas apie jį ži- 
nojo. Tame sodžiuje nebuvo 
mokančio nei rašyti, nei skai- 
tyti, 

Kartą iš miesto atvažiavo 
tan sodžiun kažkokie ponai. 
Jie aiškino žmonėms, kad be 
mokslo neimanoma gyventi. 

— O kur tas mokslas yra? — 
paklausė pagaliau vienas kai- 
mietis. 

— Mieste, brolau, mieste!— 
skubiai 
nų. — Ten galima jo gauti, 
kiek tik nori. i 

Išvažiavo tie ponai. Sodie- 
čiai susirinkę nutarė važiuoti 
miestan mokslo parsivežti. No- 
rinčių važiuoti susirinko aštuo- 
ni vyrai. Pasikinkė jie arklį 


ir išvažiavo. Privažiavo miestą. 


Visi stebisi tokiu namų didu- 
mu, gatvių platumu, aikščių 
lygumu. Sustojo jie vienos gat- 
vės viduryje ir stovi. Priėjo 
prie jų vienų namų sargas, 


apgrįžo jų arklį «ir liepė va- 
„„Žiuoti. Atvažiavo jie namo ir 
sako: KĄ 


—  Važiuotiems negerai 
mokslo ieškoti, geriau eisime 
pėsti. 
Po kiek laiko tie kaimie- 
čiai ir vėl išsirengė mokslo 
ieškoti, Dabar išėjo net šešio- 
lika vyrų. Ejo jie, ėjo, tik vie- 
nas vyras sušuko: 


atsakė vienas tų po-- 


4 — Pažiūrėkite, 
kas per žvėris! 

O ten buvo piautuvas, įleis- 
tas į rugių gubą. Vyrai stvėrė 
kas pagalį, kas akmeni, — ir 
ėmė svaidyti į piautuvą. Vie-- 
nas vyrų kai sviedė akmeniu 
piautuvan, šis pašoko ir kris- 
damas užkabino kitą vyrą už 
kaklo. Pribėgo buvęs arčiau-- 
siai vyras ginti, patraukė piau- 
tuvą į save, ir nupiovė tam 
galvą. Visi nusigando, nubėgo: 
toliau. Dabar jau ėjo tik pen- 
kiolika vyrų. 

Po kiek laiko priėjo mišką. 
Jau pradėjo temti, reikėjo pa- 
žiūrėti, ar toli miestas. Liepė 
jie vienam į aukštą eglę ilipti 
ir aplink apsidairyti, to miesto 
paieškoti. Tas ilipo, bet už 
šakų nieko nematė. 

— Ar matai miestą? — 
klausia stovį žemai vyrai. 

— Šakos maišo, — atsakė: 
tas iš eglės. 

— Reikia šakas nugenėti, — 
patarė vienas vyrų. 

Tojau įlipo antras vyras 
su kirviu ir visas šakas nuo 
viršūnės iki apačios nukapojo. 
Betupis viršūnėje vyras miesto 
nepamatė, bet pastebėjo, kad 
jis dabar iš eglės išlipti negali.. 
Tad šoko jis iš viršaus ir užsi- 
mušė vietoje. 

Keliauja jų dabar keturio- 
lika. Priėjo upę. O čia nei per- 
bristi negalima, nei 


vyručiai, 


valties,- 

nei tilto nėra. Rado jie storą 
rąstą, susėdo septyniese, bet 
plaukti negali, virsta vandenin. 
Galvojo visi ilgai ir sugalvojo 
tų septynerių vyrų surišti ko- 
jas, kad neišvirstų. Kaip su- 
galvojo, taip ir padarė: suso- 
dino septynis vyrus, surišo 
jiems po rąstu kojas, pastū- 
mėjo nuo krašto ir laukia, kol 
jie persiirs per upę. Nuplaukė 
jie į upės vidurį ir išvirto. 

— Žiūrėkite, žiūrėkite! — 


šaukia likusieji vyrai. — Dar 
kraštas toli, o jie jau džiovina 
kojas. 


O išvirtusieji negalėjo iš- 
laisvinti surištųjų kojų ir visi 
nuskendo. 

Eina dabar septyni vyrai 
mokslo parsinešti. Ejo jie per 
mišką ir susitiko eiguli su 
šautuvu. 

— Ką neši? — klausia jie 
eigulio. 

— Šautuvą, — atsakė šis. 

— Parduok mums, — pa- 
siūlė jie. 

Eigulis sutiko ir užprašė 
už šautuvą dešimts auksinų. 
Jie sudėjo jam kiekvienas po 
dešimts auksinų, eigulis pa- 
rodė jiems, kiek parako rei- 
kia dėti, ir nuėjo. 

Visi septyni vyrai panorėjo 
iššauti: Kiekvienas jų pripylė 
saikelį parako, kaip mokė ei- 
gulis. Buvo pilnas vamzdys. 
Šeši vyrai laikė šautuvą, o 
septintasis paspaudė gaidžiu- 
ką. Kai šovė, kai plyšo šau- 


tuvo vamzdys, ir visus užmušė. 
Taip ir neparnešė jie savo 
kaiman mokslo. 
Atsiuntė 
A. Laurynavičius 


Kiškis tėvas: 
Šią kraitelę su margučiais 
Nuneši, Zvaicut, Algučiui. 


Aušta. Štai jau ir saulutė. 
Skaisti šypsosi. Žvairutis 


Jo nameliai netoli: Linksmas drožia keleliu 
Už miškelio, paupy. Su kraitele, krepšeliu. 
Kiškis-sūnus: | Bet, žiūrėkit, jau matyti 


Klausau, tėve! Duokš kraitelę. 


Ir Algučio trobelytė! 
Aš gerai žinau ten kelią! 


N 
|| 


Algis Iovelytėj. savo | Ir iš tikro! Apsakyti 

Dar gražius sapnus sapnavo, Tat, kaip džiaugėsi bernytis 
Kai vikrus kiškytis mūs Kraitužėle, kurioje 

‘Pasiekė jo namelius... Marginukai žerėte 


Tai džiaugsmelio bus Algučiui, Žerėjo, nesugebėtų 
Kai jis pamatys margučius! - Ir labai gabus poetas! 


2201 VARPELIS Nr 14(49) 


VELYKINĖS KIŠKELIŲ DOVANOS... 


„Pasirodo kariškiai. 


Nr 14(49) 


V.A R PB LLS 


221 


2 RUTELE 


(Penkių veiksmų dramatizuota pasaka) 


II VEIKSMAS 


Paprasta gričia. Vakaras. Lopšely 

sergąs vaikelis. Prie lopšelio sėdi 

motina.  Įeinanti  Laumė - Rūtelė 
pridengia vaikelį rūtelėm). 


Motina 


Tu, mano Vyteli, 

Mažutis sūneli, 

Telaimina Dievas tave. 

(Už auksą brangesnis, 

Už viską meilesnis 

Man, turte, pasauly šiame! 

Nevilksiu tavęs aš brangiais 

“drabužiais (ima rūteles), 

Papuošiu nors rūtų žaliu pluošteliu. 

Tad auki, stiprėki, žaliuok kaip 

Užaugęs gi ženki [rūtelė 

Tėvynės keliu (Prisega rūtų šakelę 
prie vaiko širdies. Užsimąsto. 
Po valandėlės): 

Toks silpnas, menkutis, 

Sunykęs, 

Veidelis išblyškęs, 

Vien akys... Tos rankos, 

Rankutės!.. 

Smulkutės, švelnutės! 

Ne darbui... gyvenimą sunkų, 

Maželi, turėsi — 

Jo vargo sunkumų 

Pakelt... nepa... jėgSi... 

(Užmiega. Pakyla kita uždanga. 

Karių vadas 

puošia kareivį „Vytelį“ I-jo laip- 

sniu narsumo kariūnų Kryžiumi, 

Vytautas turi perrištą galvą. Prie 

šono rūtelės šakelė). 


Vadas 


Už tavo narsumą, 

Vargus kovoje 

Tėvynės ir Dievo 
Akivaizdoje, 

Ašai, tavo vadas ir draugas, 
Tėvynės vardu 

Šiuo kryžium 


Kariūno—karžygio ženklu, 
O Vytautai brangus, 
Tave aš puošlu. 


(Prisega kryžių prie rūtų šakelės. 


Vytautas nori dėkoti, bet pašlieja. 
Pasirodo graži, balta, sparnuota 
būtybė, kuri Vy'autą apgaubia bal- 
tu apsiaustu. Uždanga nusileidžia). 


Motina (pabunda; atsistoja 
neramiai). 
O Dieve! Koks sapnas!. 
Tai mano Vytelis... 
Karžygis su kryžium... 
(Žiūrėdama į vaikelį) 
Ir rūtų šakelėm... 
(Nusigrįžus) 
Jei sapnas įvyktų — 
Garbė tau ir džiaugsmas, 
Močiute, didžiausias, 
Bet kartu... ir skausmas... 
(Prieina prievaikelio ir bučiuoja jį). 


I-oji UŽDANGA. 


IV VEIKSMAS 
Menka grįtelė. Velykų išvakariais. 
Stovi parėdytas Velykų stalas. 
Gydytojas sėdi prie sergančios 
mergaitės. Netoliese motina stovi. 
Gydytojas (atsikelia. Tyliai: kal- 
basi su motina): 
Mergaitė nusilpus, 
Viltis jau maža, 
Geriausi vaistai jai — 
Ramumas, tyla. i 
(Parašo receptą. Išeina. Motina 
verkia, sukniubus prie stalo). 
Mergaitė 
Ma yt, ar išėjo? 
Motina (prisiartindama): 
Kas? Daktaras?.. Taip. | 


Mergaitė 
Mamyte, ką sakė? 

Motina 
„Jis?.. nieko... gerai .. 


Mergaitė (Po valandėlės) 


Mamyt, ar Jėzutis 
Jau mirė, ar ne? 


Motina 


Taip, mano dukrele, 
Jis guli karste. 


Mergaitė 
Bet ryt prisikels Jis? 


Motina 
Taip. Kelsis tikrai... š 
O žmonės iš džiaugsmo 
Giedos „Aleliuja“ linksmai. 


Mergaitė (Po valandėlės) 
- Mamyt? 
Motina 
Ką, Marele? 
Mergaitė 
Juk man jau geriau? 
Rytoj aš važiuosiu... 
Aš dar nemačiau, 
Kaip kelias Jėzutis... 
Motina (klausimo užklupta): 
Negalima... Šalta, nusilpsi dar tu, 
Bijau... k'tais metais 
Važiuosim kartu... 


Mergaitė (nepatenkinta) 
Nenoriu aš laukti... (verkia) 
Aš mirsiu, mamyt, 

Jei šiemet negausiu 
Jėzučio matyti, 

Jėzutis per sapną 
Pasakė -man taip. 
Motina (glostydama) 
Vargšelė tu... 
Mergaitė (vis verkia) 
Pang Kaip? “14595 

"Motina (ramindama) - 
Nemirsi, Marele, 

Ne... Daktaras... 
Mergaitė 
Ką? 

Motina 


Jis sakė... išgysi. 
Tik dar silpna... 
Neverk!.. 


Mergaitė (verkia) 
Ar važiuosiu? 
Juk man dar geriau... 


Motina (paguosdama) 


Gerai, tik neverki: 
Pakenks tau labiau. 


Mergaitė kiek ramiau) 
Važiuosiu? 


Motina 
Važiuosi, 
Važiuosi. Tiktai 
Užmik, pasilsėki, 
Užklosiu šiltai! 
(Užkloja. Pa valandėlės išeina. 
Įeina Laumė Rūtelė). 


„ Mergaitė 
Jėzuli brangusis, 
Kaip gaila tavęs! 
Baisu tau ir šalta 
Gulėti karste. 
Bet ryt per Velykas 
Vėl kelsi ryte. 
(Paima rūtel ų pluokštelį, kurį 
paduoda Laumė Rūtelė) 
Ir aš atvažiuosiu... 

Rūtelėm... papuošiu.,. Tave... 
(Užmiega) 
Laumė-Rūtelė 
(mosuodama rūtelėm) 

Užmiki, Marele, 
Sapnuoki saldžiai, 
Tesidžiaugia tavoji širdelė, 
Tesišypsos veidai. 
(Pakyla kira uždanga. Pasirodo 
bažnyčia. Kristus guli karste. Atei- 
na Marytė ir prisega prie Viešpa- | 


"ties rūbų rūtelę. Kristus atsicrįžta, 


nusišypso į Marelę ir keliasi... 
Pasigirsta: „Linksma diena mums 
nušvito“ ..) 


ABI UŽDANGOS 

V VEIKSMAS 


Scena kaip I-me veiksme. Tyli 


muzika. Pasirodo miškų Dvasios 
ir Karalienė. Ateina „Rūtelė“. 
Karalienė 


Sveika, brangi Rūtele! 

Grįžti? Tad pasakyk, 

Ką patyrei? 

Laumė-Rūtelė 

O ponia, linksmą Tau 

šiandien pranešiu aš žinelę. 
Yra šalis, kur meilė žydi, 
— Kur viens kitam turtų 

nei meilės neapvydi, 
Tenai lūšnelė prie lūšnos. 
Jose audėjos, artojėliai, 
Tenai skubėjau aš pas juos. 
Triskart lūšnelę aš lankiau, 
Triskart ten džiaugsmą padariau, 
Triskart man pirmą vietą skyrė, 
Nei kart manęs ten neapvylė. 
Leisk, ponia, grįžti man pas juos! 

Karalienė 

Užteks..! Žinau... Labai džiaugiuos: 
Apie tave, širdele, 
Dvasia man skelbė visados. 
Rūtele! 

Sujaudinti mes tavo meile, kuklumu 

Ir pasakų šalies kilniu A EN 

Mes šiandien nutarėma. * 

Pas žmones vėl ateit, 

Skriaudas ir paniekas atleist, 

Girias, laukus, gėlėm, žolelėm vėl 

apskleist. 

O tu, Rūtelė mūs brangi, 

Sugrįžk į vargšų lūšneles, 

Būk jiems, kaip jie, kukli kilni, 

Puošk jų sodybų darželius! 
(Pasirodo Laumės, Laumaičiai, 

visi pavasariškai pasip.ošę) 


Karalienė /i atvykstančius) 
Skelbiu pavasarį šiandieną! 
(Į Dvasias) 

Tad neškite, Dvasios, šią linksmą 
t naujieną 
Zmonėms, laukams, 

ilams, kalneliams ir miškams! 
(Pasigirsta skardis trimitų balsai. 
Karalienė žengia pirmyn, paskui 
ją Dvasios, Laumės ir Laumaičiai, 
gėlėm, lapeliais pasipuošę. Paga- 
liau Laumė-Rūtelė. Rūtelei einant 
pasigirsta: „Pasisėjau žalią rūtą...“) 


UŽDANGA. 


(O1010] 


ZUIKELIS 


Bėga zuikelis per lauką. 

Girdi: ciu-ciu! na-na!—šaukia. 
-Tai medžiotojai ateina, 

Traukdami medžioklės dainą. 


Dar greičiau zuikelis bėga, 
Kiek tik leidžia jojo jėgos, 
Kad paspruktų kur į krūmus! 
Nuo žiaurių šūnų gudrumo. 


Štai ir miškas nebete!“, 
Dar spartesnį davė šuolį, “ 
Ei tai gera, ei tai gera 
Be pavojaus bėgt girelę. 


J. Kuolaitis. 


m ————-— 

TRUPINĖLIAI 


Nugeriamas popierius 


Seniau rašydami žmonės rašalą 
nugerdavo pelenais, smulkiu sme- 
liu arba laukdavo, kol nudžius. Nu- 
geriamojo popieriaus pasidirbti žmo- 
nės dar nemokėjo. Popierių gamina 
iš skudurių arba medžio, maišydami 
su klijais. Toks popierius tinka ra- 
šyti ir knygoms spausdinti. 

Kartą Anglijoje viename popie- 
riaus fabrike darbininkas pamiršo 
į popieriaus košę pridėti klijų. Na, 
mašinoms nerūpi, ar kas ką užmir- 
šo, ar ne — jos dirba savo darbą, 
kaip dirbusios. Taigi, ir šį kartą 
mašinos padirbo nemaža gražaus, 
balto popieriaus. Tik jis buvo tru- 
putį pūkuotas, pūkeliai rašant prie 
plunksnos vėlėsi, rašalas ėjo pla- 
tyn. Teko tą netinkamą popierių 
išmesti, o neatidų darbininką supy- 
kęs šeimininkas nuo darbo atstatė. 

Netrukus tam šeimininkui pasi- 
taikė išversti rašalo bonkutę. Jis 
griebė pasitaikiusį po ranka to po- 
pieriaus gabalą ir pridengė juo ra- 
šalą. Popierius greit rašalą sugėrė. 
Šeimininkas į tai atkreipė dėmesį: 
pamėgino rašyti ir tuo popieriu 
raštą apkloti, — ogi raštą tas po- 
pierius nusausino. Apsidžiaugė fa- 
brikantas ir tuojau ėmė tyčia tokį 
„netikusį“ popierių gaminti. Atsta- 
tytąjį darbininką jis atgal priėmė ir 
dar apdovanojo. 

„Netikusį“ popierių visi pirko. 


 Fabrikantas ne tik išgarsėjo, bet ir 


praturtėjo. 


ŽAIDIMAI 


Burtininkas 
Iš žaidėjų tarpo išre.Ka'/mas vie- 
nas burtininku. Jis atsistoja viename 
aikštės gale už išbrėžtos | linijos. 
Visi kiti žaidėjai sustojo kitame 

aikštės gale taip pat už linijos. Šo- 
ninės aikštės ribos irgi turi būti 
aiškiai pažymėtos. Aikštės didumas 
pareina nuo žaidejų skaičiaus. 

Pradedant žaisti burtininkas, bū- 
damas už linijos (gali pradėti ir iš 
vidurio aikštės), tris kartus šaukia: 
„ar bijote manęs?“ Zaidėjai po kiek- 
vieno tokio klausimo greitai atsako: 
„nebijome!" Po trečio klausimo ir 
atsakymo visi žaidėjai turi bėgti 
į kitą aikštės galą, o burtininkas, 
tuo laiku bėgdamas irgi priekin, 
stengiasi suduoti ranka vienam ar 
keliems žaidėjams, kad juos „už- 
burtų“ ir padarytų savo pagelbinin- 
kais. Antru kartu pradedant, burti- 
ninkas su pagelbininkais atsistoja 
kitame aikštės gale ir vėl žaidžiama 
toliau. Žaidimas baigiasi, kai burti- 
ninkas „užburia“ visus žaidėjus. 
Paskutinis pagautas, kaip mitriau- 
sias, pasilieka kitam žaidimui bur- 
tininku, 

Pagelbininkai, susidėję rankas 
prie krūtinės, tik kliudo žaidėjams 
bėgti, bet patys neprimuša, „neuž- 
buria“. Žaidėjęs, išbėgęs pro šoni- 
nes ribas, laikomas pagautas ir 
tampa pagelbininku. Burtininkas at- 
gal bėtgi negeli. Po trečio „nebi- 
jome“ neišėjusieji Į aikštę arba iš: ję 
vėl grįžtą už linijos laikomi pagauti. 
Netikęs burtininkas, kelis kartus 
nepagavęs, šalinamas, o jo vieton 
renkamas kitas. 


LAIŠKŲ DĖŽUTĖ 


Svirneliui. Tuo tarpu neįdėsime. 
Tačiau rašyk, dirbk ir mokykis: rašyt! 
gali ir kiti gali išeiti labai gražūs. 

Petkauskui A. Ačiū, bet šį kartą 
negalime įdėti. : 

Garlai. Pasaka ilga ir gražiai 


surašyta. Mes ją perskaitysime ir, jei tiks, 


įdesime. Ačiū. 
Žilvičiui. Vieną eilėraštį įdėsime, 
antro—ne; už jį kiti gali pykti, 
„ Dargužiečui. Eilės dar netinka. 
„Drąsuolį“ vėliau įd+sime, - 
` Mylėtojui. Netinka. 

